CELEX: 32019R2126
Language: da
Date: 2019-10-10 00:00:00
Title: Kommissionens delegerede forordning (EU) 2019/2126 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår regler for særlig offentlig kontrol af visse kategorier af dyr og varer, foranstaltninger, der skal træffes efter gennemførelsen af sådan kontrol, og visse kategorier af dyr og varer, der er undtaget fra offentlig kontrol på grænsekontrolsteder (EØS-relevant tekst)

12.12.2019   
               
               
                  DA
               
               
                  Den Europæiske Unions Tidende
               
               
                  L 321/104
               
            
         KOMMISSIONENS DELEGEREDE FORORDNING (EU) 2019/2126
         af 10. oktober 2019
         om supplerende regler til Europa-Parlamentets og Rådets forordning (EU) 2017/625 for så vidt angår regler for særlig offentlig kontrol af visse kategorier af dyr og varer, foranstaltninger, der skal træffes efter gennemførelsen af sådan kontrol, og visse kategorier af dyr og varer, der er undtaget fra offentlig kontrol på grænsekontrolsteder
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 48, litra h) og artikel 77, stk. 1, litra a), b) og k), og
         ud fra følgende betragtninger:
         
                     (1)
                  
                  
                     Ved artikel 77, stk. 1, litra a), b) og k), i forordning (EU) 2017/625 tillægges Kommissionen beføjelse til at vedtage regler om gennemførelse af særlig offentlig kontrol af visse kategorier af dyr og varer, der indføres til Unionen, og om foranstaltninger, der skal træffes i tilfælde af manglende overholdelse.
                  
               
                     (2)
                  
                  
                     Med henblik på at sikre en effektiv offentlig kontrol af sendinger af vildtlevende hårvildt med skind indført til Unionen bør der fastsættes krav vedrørende særlig kontrol, i tilfælde af at den fysiske kontrol færdiggøres på bestemmelsesvirksomheden, fordi fuldstændig fysisk kontrol og prøveudtagning ikke kan foretages på grænsekontrolsteder.
                  
               
                     (3)
                  
                  
                     Med henblik på at sikre en effektiv offentlig kontrol af ferske fiskevarer, der landes direkte i EU-havne, bør det være tilladt at foretage offentlig kontrol i havne, der er udpeget af medlemsstaterne i overensstemmelse med Rådets forordning (EF) nr. 1005/2008 (2).
                  
               
                     (4)
                  
                  
                     Ved artikel 77, stk. 1, litra k), i forordning (EU) 2017/625 tillægges Kommissionen beføjelse til at vedtage regler for gennemførelse af særlig offentlig kontrol af dyr og varer, der er omhandlet i artikel 48, litra h), i nævnte forordning, og som udgør en lav risiko eller ikke udgør nogen specifik risiko og er undtaget fra offentlig kontrol på grænsekontrolsteder, hvis en sådan undtagelse er berettiget.
                  
               
                     (5)
                  
                  
                     Hvis der ikke foretages offentlig kontrol på grænsekontrolsteder, bør der fastsættes betingelser, såsom passende kontrolordninger, for at sikre, at der ikke opstår uacceptable risici for folke-, dyre- og plantesundheden, hvor sådanne dyr og varer indføres til Unionen.
                  
               
                     (6)
                  
                  
                     Hvis der er tale om frossen tun, der udgør en lav risiko eller ikke udgør nogen specifik risiko, jf. artikel 48, litra h), i forordning (EU) 2017/625, kan der foretages offentlig kontrol på bestemmelsesforarbejdningsvirksomheden, som skal godkendes af toldmyndighederne til midlertidig opbevaring af ikke-EU-varer i overensstemmelse med Europa-Parlamentets og Rådets forordning (EU) nr. 952/2013 (3).
                  
               
                     (7)
                  
                  
                     Hvis der er tale om fiskevarer, der udgør en lav risiko eller ikke udgør nogen specifik risiko, jf. artikel 48, litra h), i forordning (EU) 2017/625, som er fanget af fartøjer, der fører en medlemsstats flag, og som føres ind i Unionen efter at være blevet losset i tredjelande, jf. artikel 72 i Kommissionens gennemførelsesforordning (EU) 2019/627 (4), bør der træffes foranstaltninger i tilfælde af mistanke om manglende overholdelse.
                  
               
                     (8)
                  
                  
                     Dyr og varer, der føres ind i Unionen via visse græske øer og via visse franske territorier, udgør en lav risiko, idet sådanne dyr og varer ikke markedsføres uden for disse øer eller territorier. Der bør fastsættes passende krav til offentlig kontrol og foranstaltninger for at sikre, at sådanne dyr og varer ikke markedsføres uden for disse øer eller territorier.
                  
               
                     (9)
                  
                  
                     For at rationalisere og forenkle anvendelsen af den lovgivningsmæssige ramme bør reglerne for offentlig kontrol i henhold til artikel 77, stk. 1, litra k), og artikel 48, litra h), i forordning (EU) 2017/625 vedtages sammen med reglerne for offentlig kontrol om andre kategorier af varer, der er anført i artikel 77, stk. 1, litra a) og b), i nævnte forordning.
                  
               
                     (10)
                  
                  
                     Reglerne er i det store og hele forbundet, og mange er beregnet til at blive anvendt sammen. Af hensyn til enkelhed og gennemsigtighed samt for at lette anvendelsen af reglerne og for at undgå en mangedobling af dem bør de derfor fastsættes i én enkelt retsakt og ikke i en række særskilte retsakter med mange krydshenvisninger og risiko for overlapning.
                  
               
                     (11)
                  
                  
                     Da der i denne forordning fastsættes regler, der er omfattet af Kommissionens beslutning 94/641/EF (5) og Kommissionens gennemførelsesafgørelse 2012/44/EU (6), bør nævnte retsakter ophæves.
                  
               
                     (12)
                  
                  
                     Da forordning (EU) 2017/625 anvendes fra den 14. december 2019, bør nærværende forordning anvendes fra samme dato —
                  
               VEDTAGET DENNE FORORDNING:
         
            Artikel 1
            Genstand
            Ved denne forordning fastsættes der regler for gennemførelse af særlig offentlig kontrol for så vidt angår visse kategorier af dyr og varer og foranstaltninger, der skal træffes i tilfælde af manglende overholdelse. Den fastsætter regler for, i hvilke tilfælde og på hvilke betingelser visse kategorier af dyr og varer er undtaget fra offentlig kontrol på grænsekontrolsteder og hvornår en sådan undtagelse er berettiget.
         
         
            Artikel 2
            Definitioner
            I denne forordning forstås ved:
            
                        1)
                     
                     
                        »IMSOC«: informationsstyringssystemet vedrørende offentlig kontrol, jf. artikel 131 i forordning (EU) 2017/625
                     
                  
                        2)
                     
                     
                        »ferske fiskevarer«: ferske fiskevarer som defineret i punkt 3.5 i bilag I til Europa-Parlamentets og Rådets forordning (EF) nr. 853/2004 (7)
                        
                     
                  
                        3)
                     
                     
                        »frossen tun«: tun, der opfylder kravene i afsnit VIII, kapitel VII, punkt 2, i bilag III til forordning (EF) nr. 853/2004.
                     
                  
         
            Artikel 3
            Vildtlevende hårvildt med skind
            
               1.   Den kompetente myndighed på grænsekontrolsteder for første ankomst til Unionen kan give tilladelse til afsendelse af sendinger af vildtlevende hårvildt med skind til virksomheden på bestemmelsesstedet uden at færdiggøre den fysiske kontrol, hvis sendingerne afsendes i køretøjer eller containere i overensstemmelse med artikel 2 og 3 i Kommissionens delegerede forordning (EU) 2019/1666 (8).
            
            
               2.   Den i stk. 1 omhandlede kompetente myndighed underretter den kompetente myndighed for virksomheden på bestemmelsesstedet om, at det er nødvendigt at færdiggøre den fysiske kontrol, navnlig sundhedskontrol og laboratorietest.
            
            
               3.   Den kompetente myndighed for virksomheden på bestemmelsesstedet underretter den i stk. 1 omhandlede kompetente myndighed om resultaterne af den fysiske kontrol, der er omhandlet i stk. 2.
            
         
         
            Artikel 4
            Ferske fiskevarer, der landes direkte i EU-havne, der er udpeget af medlemsstater, fra et fiskerfartøj, der fører et tredjelands flag
            Ferske fiskevarer, der landes direkte fra et fiskerfartøj, der fører et tredjelands flag, er undtaget fra offentlig kontrol på grænsekontrolsteder, forudsat at kontrollen foretages af kompetente myndigheder i EU-havne, der er udpeget af medlemsstater i overensstemmelse med artikel 5, stk. 1, i forordning (EF) nr. 1005/2008.
         
         
            Artikel 5
            Frossen tun, der landes direkte i EU-havne, der er udpeget af medlemsstater, fra et fiskerfartøj, der fører et tredjelands flag
            Medlemsstaterne kan på den bestemmelsesforarbejdningsvirksomhed, der er godkendt i overensstemmelse med artikel 4 i forordning (EF) nr. 853/2004, foretage offentlig kontrol af frossen tun, som ikke har fået hovedet afskåret eller indvoldene udtaget, og som er landet direkte i EU-havne, der er udpeget af medlemsstaterne i overensstemmelse med artikel 5, stk. 1, i forordning (EF) nr. 1005/2008, fra et fiskerfartøj, der fører et tredjelands flag, på følgende betingelser:
            
                        a)
                     
                     
                        Den offentlige kontrol foretages af den kompetente myndighed på det nærmeste grænsekontrolsted.
                     
                  
                        b)
                     
                     
                        Bestemmelsesforarbejdningsvirksomheden er godkendt af toldmyndighederne til midlertidig opbevaring af ikke-EU-varer i overensstemmelse med artikel 147, stk. 1, og artikel 148 i forordning (EU) nr. 952/2013.
                     
                  
                        c)
                     
                     
                        Den frosne tun afsendes fra fartøjet til bestemmelsesforarbejdningsvirksomheden i forseglede køretøjer eller containere under tilsyn af den kompetente myndighed, der foretager den offentlige kontrol, og under den relevante toldprocedure i overensstemmelse med artikel 134, 135, 140, 141 og artikel 148, stk. 5, i forordning (EU) nr. 952/2013.
                     
                  
                        d)
                     
                     
                        Forud for sendingens ankomst til udpegede EU-havne har den operatør, der er ansvarlig for sendingen, underrettet den i nærværende artikels litra a) omhandlede kompetente myndighed om sendingens ankomst ved at indgive et udfyldt fælles sundhedsimportdokument (CHED) i IMSOC, jf. artikel 56 i forordning (EU) 2017/625.
                     
                  
         
            Artikel 6
            Fiskevarer til konsum, som er fanget af fartøjer, der fører en medlemsstats flag, og som losses i tredjelande
            
               1.   Sendinger af fiskevarer til konsum, der er fanget af fartøjer, der fører en medlemsstats flag, og som — med eller uden opbevaring — losses i tredjelande, inden de indføres til Unionen med et andet transportmiddel, jf. artikel 72, stk. 1, i gennemførelsesforordning (EU) 2019/627, underkastes dokumentkontrol af den kompetente myndighed på grænsekontrolstederne for første ankomst til Unionen.
            
            
               2.   Sendinger som omhandlet i stk. 1 kan undtages fra identitetskontrol og fysisk kontrol på grænsekontrolsteder, forudsat at de opfylder betingelserne i artikel 72 i forordning (EU) 2019/627.
            
            
               3.   Hvis det konstateres eller der er mistanke om, at reglerne i artikel 1, stk. 2, i forordning (EU) 2017/625 ikke er overholdt, foretager den kompetente myndighed på grænsekontrolstedet for første ankomst foruden dokumentkontrol også identitetskontrol og fysisk kontrol af de sendinger, der er omhandlet i stk. 1 i nærværende artikel.
            
         
         
            Artikel 7
            Sendinger, der føres ind i Unionen via visse græske øer og visse franske territorier
            
               1.   Animalske produkter og sammensatte produkter, der føres ind i Unionen fra tredjelande via de godkendte indgangssteder på de græske øer Rhodos, Mitilini og Iraklio (Kreta) til lokal brug på den græske ø, hvor indgangsstedet er beliggende, er undtaget fra offentlig kontrol på grænsekontrolsteder.
            
            
               2.   Dyr, animalske produkter og sammensatte produkter, der føres ind i Unionen fra tredjelande via de godkendte indgangssteder i de franske oversøiske departementer Guadeloupe, Fransk Guyana, Martinique og Mayotte til lokal brug i det franske oversøiske departement, hvor indgangsstedet er beliggende, er undtaget fra offentlig kontrol på grænsekontrolsteder.
            
         
         
            Artikel 8
            Særlig offentlig kontrol af sendinger, der føres ind i Unionen via visse græske øer og visse franske territorier
            
               1.   Sendinger som omhandlet i artikel 7 underkastes på hvert godkendt indgangssted kontrol i overensstemmelse med bilag I.
            
            
               2.   Ansvaret for hvert godkendt indgangssted varetages af en kompetent myndighed, der råder over følgende:
               
                           a)
                        
                        
                           embedsdyrlæger, der er ansvarlige for at træffe afgørelser om sendingerne, jf. artikel 55, stk. 2, litra a), i forordning (EU) 2017/625, og
                        
                     
                           b)
                        
                        
                           hvis den kompetente myndighed skønner det nødvendigt, personale som omhandlet i artikel 49, stk. 2, litra a) og b), i forordning (EU) 2017/625, der er uddannet i overensstemmelse med artikel 2 i Kommissionens delegerede forordning (EU) 2019/1081 (9).
                        
                     
            
               3.   Den kompetente myndighed på de godkendte indgangssteder på de græske øer, der er nævnt i artikel 7, stk. 1, sikrer, at der for hvert godkendt indgangssted er personale og ressourcer til rådighed til at foretage offentlig kontrol af sendinger af varer omhandlet i artikel 7, stk. 1, for hvilke indgangsstedet er godkendt.
            
            
               4.   Hvert godkendt indgangssted i de franske oversøiske departementer, der er nævnt i artikel 7, stk. 2, skal råde over de faciliteter, det udstyr og det personale, der er behov for til at foretage offentlig kontrol af sendinger af dyr og varer omhandlet i artikel 7, stk. 2, for hvilke indgangsstedet er godkendt.
            
         
         
            Artikel 9
            Operatørers ansvar vedrørende sendinger, der føres ind i Unionen via visse græske øer og visse franske territorier
            Den operatør, der er ansvarlig for de sendinger, der er omhandlet i artikel 7, skal:
            
                        a)
                     
                     
                        underrette den kompetente myndighed på det godkendte ankomstindgangssted om sendingen ved at indgive et færdiggjort CHED i IMSOC forud for sendingens ankomst til det godkendte indgangssted
                     
                  
                        b)
                     
                     
                        føre et register, der er godkendt af den kompetente myndighed på det godkendte indgangssted, og som, alt efter hvad der er relevant, viser de mængder dyr, animalske produkter og sammensatte produkter, der skal markedsføres, samt køberens/købernes navn og adresse
                     
                  
                        c)
                     
                     
                        oplyse køberen/køberne om, at:
                        
                                    i)
                                 
                                 
                                    de animalske produkter og de sammensatte produkter bestemt til markedsføring udelukkende er til lokalt forbrug, og at de pågældende produkter ikke under nogen omstændigheder må videresendes til andre dele af Unionens område
                                 
                              
                                    ii)
                                 
                                 
                                    køberen/køberne ved videresalg skal oplyse den eller de nye købere — såfremt sidstnævnte er en kommerciel operatør — om begrænsningerne i litra c), nr. i)
                                 
                              
                  
                        d)
                     
                     
                        hvis det drejer sig om de franske oversøiske departementer Guadeloupe, Fransk Guyana, Martinique og Mayotte, oplyse køberen/køberne om, at
                        
                                    i)
                                 
                                 
                                    dyrene bestemt til markedsføring kun er til lokal avl og produktion, og at de pågældende dyr og produkter afledt af disse dyr under ingen omstændigheder må videresendes til andre dele af Unionens område
                                 
                              
                                    ii)
                                 
                                 
                                    køberen/køberne ved videresalg skal oplyse den eller de nye købere — såfremt sidstnævnte er en kommerciel operatør — om begrænsningerne i litra d), nr. i).
                                 
                              
                  
         
            Artikel 10
            Ophævelse
            
               1.   Beslutning 94/641/EF og gennemførelsesafgørelse 2012/44/EU ophæves med virkning fra den 14. december 2019.
            
            
               2.   Henvisninger til de ophævede retsakter gælder som henvisninger til nærværende forordning og læses efter sammenligningstabellerne i bilag II.
            
         
         
            Artikel 11
            Ikrafttræden og anvendelsesdato
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 14. december 2019.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. oktober 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 95 af 7.4.2017, s. 1.
         
            (2)  Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (EUT L 286 af 29.10.2008, s. 1).
         
            (3)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
         
            (4)  Kommissionens gennemførelsesforordning (EU) 2019/627 af 15. marts 2019 om ensartede praktiske ordninger for gennemførelse af offentlig kontrol af animalske produkter til konsum, jf. Europa-Parlamentets og Rådets forordning (EU) 2017/625, og om ændring af Kommissionens forordning (EF) nr. 2074/2005 for så vidt angår offentlig kontrol (EUT L 131 af 17.5.2019, s. 51).
         
            (5)  Kommissionens beslutning 94/641/EF af 8. september 1994 om reglerne for veterinærkontrol af produkter fra tredjelande, der føres ind på visse græske øer (EFT L 248 af 23.9.1994, s. 26).
         
            (6)  Kommissionens gennemførelsesafgørelse 2012/44/EU af 25. januar 2012 om regler for veterinærkontrol af levende dyr og animalske produkter, der føres ind i visse oversøiske franske departementer fra tredjelande (EUT L 24 af 27.1.2012, s. 14).
         
            (7)  Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (EUT L 139 af 30.4.2004, s. 55).
         
            (8)  Kommissionens delegerede forordning (EU) 2019/1666 af 24. juni 2019 om supplerende regler til Europa-Parlamentets og Rådets forordning (EU) 2017/625 for så vidt angår betingelserne for overvågning af transporten og ankomsten af sendinger af visse varer fra ankomstgrænsekontrolstedet til virksomheden på bestemmelsesstedet i Unionen (EUT L 255 af 4.10.2019, s. 1).
         
            (9)  Kommissionens delegerede forordning (EU) 2019/1081 af 8. marts 2019 om regler vedrørende særlige uddannelseskrav til personale, der gennemfører visse former for fysisk kontrol på grænsekontrolsteder (EUT L 171 af 26.6.2019, s. 1).
      
      
         
            BILAG I
            
               Særlig offentlig kontrol af varer, der føres ind i Unionen via de godkendte indgangssteder på visse græske øer og i visse franske territorier
            
            
               1.   
               
                  Den kompetente myndighed sikrer, at alle data om animalske produkter og sammensatte produkter samt, hvis det drejer sig om de franske oversøiske departementer Guadeloupe, Fransk Guyana, Martinique og Mayotte, desuden alle data om dyr, som fremvises med henblik på markedsføring, indlæses i IMSOC.
               
            
            
               2.   
               Den kompetente myndighed kontrollerer:
               
                           a)
                        
                        
                           de ledsagende certifikater og dokumenter
                        
                     
                           b)
                        
                        
                           de animalske produkters og sammensatte produkters identitet og, hvis det drejer sig om de franske oversøiske departementer Guadeloupe, Fransk Guyana, Martinique og Mayotte, også dyrenes identitet
                        
                     
                           c)
                        
                        
                           emballagen og mærkningen
                        
                     
                           d)
                        
                        
                           varernes kvalitet og tilstand
                        
                     
                           e)
                        
                        
                           transportbetingelserne og, hvis der er anvendt et kølet transportmiddel, transportmidlets temperatur og varernes indre temperatur
                        
                     
                           f)
                        
                        
                           eventuel skade på varerne.
                        
                     
            
               3.   
               
                  Den kompetente myndighed sikrer, at det, når den særlige offentlige kontrol er fuldført, af det ledsagende CHED fremgår, at de animalske produkter og de sammensatte produkter bestemt til markedsføring udelukkende er til lokalt forbrug, og at de pågældende produkter ikke under nogen omstændigheder må afsendes til andre dele af Unionens område
               
            
            
               4.   
               
                  Hvis det drejer sig om de franske oversøiske departementer Guadeloupe, Fransk Guyana, Martinique og Mayotte, sikrer den kompetente myndighed, at det, når den særlige offentlige kontrol er fuldført, af det ledsagende CHED fremgår, at dyrene bestemt til markedsføring kun er til lokal avl og produktion, og at de pågældende dyr og produkter afledt af disse dyr under ingen omstændigheder må videresendes til andre dele af Unionens område.
               
            
            
               5.   
               
                  Den kompetente myndighed foretager regelmæssige inspektioner af opstaldnings-/opbevaringsfaciliteterne for de sendinger, der skal markedsføres, for at verificere, at de folkesundhedsmæssige krav er opfyldt, og at de pågældende sendinger ikke videresendes til andre dele af Unionens område.
               
            
            
               6.   
               
                  Hvis det drejer sig om de franske oversøiske departementer Guadeloupe, Fransk Guyana, Martinique og Mayotte, foretager den kompetente myndighed regelmæssige inspektioner af opstaldnings-/opbevaringsfaciliteterne for de sendinger, der skal markedsføres, for at verificere, at de folkesundhedsmæssige krav er opfyldt, og at de pågældende sendinger ikke videresendes til andre dele af Unionens område.
               
            
         
      
      
         
            BILAG II
            
               Sammenligningstabeller jf. artikel 10, stk. 2
            
            1.   Beslutning 94/641/EF
            
                        Beslutning 94/641/EF
                     
                     
                        Nærværende forordning
                     
                  
                        Artikel 1
                        Artikel 2
                        Artikel 3, første led
                        Artikel 3, andet led
                        Artikel 3, tredje led
                        Artikel 3, fjerde led
                        Artikel 4
                        Artikel 5
                        Artikel 6
                        Artikel 7
                        Bilag I
                        Bilag II, punkt 1
                        Bilag II, punkt 2
                     
                     
                        Artikel 7
                        Artikel 8, stk. 2, litra a)
                        Artikel 9, litra a)
                        Artikel 9, litra b)
                        Artikel 9, litra c)
                        Artikel 9, litra e)
                        Artikel 8, stk. 1
                        __
                        __
                        __
                        Artikel 7
                        Bilag I, punkt 2
                        Bilag I, punkt 5
                     
                  2.   Gennemførelsesafgørelse 2012/44/EU
            
                        Gennemførelsesafgørelse 2012/44/EU
                     
                     
                        Nærværende forordning
                     
                  
                        Artikel 1
                        Artikel 2, stk. 1
                        Artikel 2, stk. 2
                        Artikel 3, nr. 1)
                        Artikel 3, nr. 2)
                        Artikel 3, nr. 3)
                        Artikel 3, nr. 4)
                        Artikel 3, nr. 5)
                        Artikel 4, stk. 1
                        Artikel 4, stk. 2
                        Artikel 4, stk. 3
                        Artikel 4, stk. 4
                        Artikel 4, stk. 5
                        Artikel 5
                        Artikel 6
                        Artikel 7
                        Artikel 8
                        Bilag
                     
                     
                        Artikel 7
                        Artikel 8, stk. 2
                        Artikel 8, stk. 4
                        Artikel 9, litra a)
                        __
                        Artikel 9, litra b)
                        Artikel 9, litra c) og d)
                        Artikel 9, litra e) og f)
                        Artikel 8, stk. 1
                        Artikel 8, stk. 1
                        Bilag I, punkt 1
                        Bilag I, punkt 3 og 4
                        Bilag I, punkt 5 og 6
                        __
                        __
                        __
                        __
                        Artikel 7